Durban-verkragter sit lankArgieffoto ŉ Man is tot 18 jaar tronkstraf gevonnis vir die verkragting van ŉ 49-jarige vrou in Durban in 2011. “Prince Mkhize (41) is Vrydag in die Durban-streekshof gevonnis vir die verkragting van die 49-jarige vrou in November 2011,” het maj. Thulani Zwane, woordvoerder van die polisie, gesê. Die vrou was in haar tuin by haar huis in Glen Ashley in Durban-Noord toe Mkhize haar genader het. Hy het haar na bosse gesleep en verkrag. “Polisiebeamptes het met behulp van Chubb-veiligheidswagte die verdagte opgespoor en hy is dieselfde dag in hegtenis geneem,” het Zwane bygevoeg. “Die man het verskeie kere in die hof verskyn voor hy uiteindelik gevonnis is.”